CELEX: 62006CA0038
Language: et
Date: 2010-03-04 00:00:00
Title: Kohtuasi C-38/06: Euroopa Kohtu (esimene koda) 4. märtsi 2010 . aasta otsus — Euroopa Komisjon versus Portugali Vabariik (Liikmesriigi kohustuste rikkumine — Spetsiaalselt sõjaliseks otstarbeks mõeldud kauba maksuvaba import)

1.5.2010   
            
            
               ET
            
            
               Euroopa Liidu Teataja
            
            
               C 113/2
            
         Euroopa Kohtu (esimene koda) 4. märtsi 2010. aasta otsus — Euroopa Komisjon versus Portugali Vabariik
   (Kohtuasi C-38/06) (1)
   
   (Liikmesriigi kohustuste rikkumine - Spetsiaalselt sõjaliseks otstarbeks mõeldud kauba maksuvaba import)
   2010/C 113/02
   Kohtumenetluse keel: portugali
   
      Pooled
   
   
      Hageja: Euroopa Ühenduste Komisjon (esindajad: G. Wilms ja M. Afonso)
   
      Kostja: Portugali Vabariik (esindajad: L. Inez Fernandes, Â. Seiça Neves, J. Gomes ja C. Guerra Santos)
   Taani Kuningriik (esindaja: J. Molde), Kreeka Vabariik (esindajad: E.-M. Mamouna ja K. Boskovits), Itaalia Vabariik (esindaja: I. Bruni, avvocato dello Stato G. De Bellis), Soome Vabariik (esindaja: A. Guimaraes-Purokoski)
   
      Kohtuasja ese
   
   Liikmesriigi kohustuste rikkumine — Nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ (EÜT L 155, lk 1) ja pärast 31. maid 2000 nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, lk 1; ELT eriväljaanne 01/03, lk 169) artiklite 2, 9,10 ja 11 rikkumine — Sõjalise otstarbega kaupade ja kahese kasutusega (sõjalisel- ja tsiviilotstarbel kasutatavate) kaupade importimine tollimaksuvabalt.
   
      Resolutsioon
   
   
               1.
            
            
               Kuna Portugali Vabariik keeldus kindlaks määramast ja komisjonile kättesaadavaks tegemast spetsiaalselt sõjaliseks otstarbeks mõeldud kauba impordile vastavaid omavahendeid ning keeldus maksmast vastavat viivitusintressi, siis on nimetatud liikmesriik rikkunud kohustusi, mis tulenevad ajavahemiku 1. jaanuarist 1998 kuni 30. maini 2000 (k.a) osas nõukogu 29. mai 1989. aasta määruse (EMÜ, Euratom) nr 1552/89 (millega rakendatakse ühenduse omavahendite süsteemi käsitlev otsus 88/376/EMÜ, Euratom, muudetud nõukogu 8. juuli 1996. aasta määrusega (EÜ, Euratom) nr 1355/96) artiklitest 2 ja 9–11 ning ajavahemiku 31. maist 2000 kuni 31. detsembrini 2002 osas nõukogu 22. mai 2000. aasta määruse (EÜ, Euratom) nr 1150/2000 (millega rakendatakse ühenduse omavahendite süsteemi käsitlev otsus 94/728/EÜ, Euratom) artiklitest 2 ja 9–11.
            
         
               2.
            
            
               Mõista kohtukulud välja Portugali Vabariigilt.
            
         
               3.
            
            
               Jätta Taani Kuningriigi, Kreeka Vabariigi, Itaalia Vabariigi ja Soome Vabariigi kohtukulud nende endi kanda.
            
         
      (1)  ELT C 74, 25.3.2006.